**Zapisnik sa 2. sjednice Općinskog vijeća**

**Općine Smokvica održane 16.srpnja 2025.g. u vijećnici Općine Smokvica**

**Sjednica započela u 10:00 sati.**

**PRISUTNI VIJEĆNICI:** Josipa Tomašić, Ivana Radovanović, Srećko Pešelj i Paval Pecotić.

**ODSUTNI VIJEĆNICI**: Laura Kunjašić i Dario Pecotić opravdali su svoj izostanak.

**OSTALI PRISUTNI:** načelnik Ljubo Kunjašić, Pročelnica Jedinstvenog upravnog odjela Laura Vučković Baničević, viša referentica Ivana Tomašić i komunalni redar Ante Bleuš.

Prelazi se na vijećnička pitanja.

Pošto nije bilo vijećničkih pitanja, prijelazi se na utvrđivanje kvoruma.

Prozivkom je utvrđeno da je prisutno 4 vijećnika te se mogu donositi pravovaljane odluke.

Prelazi se na Usvajanje Dnevnog reda.

Dnevni red je USVOJEN JEDNOGLASNO.

**AD. 1.**

**Usvajanje Zapisnika sa 1. Konstituirajuće sjednice Općinskog vijeća**

Materijali su dostavljeni vijećnicima.

Predsjednica Općinskog vijeća Josipa Tomašić otvara raspravu.

Pošto nije bilo diskutanata, zatvara raspravu i točku 1. stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 1.točka Dnevnog reda USVOJENA JEDNOGLASNO.

**AD. 2.**

**Prijedlog Pravilnika o jednostavnoj nabavi**

Materijali su dostavljeni vijećnicima.

Predsjednica Općinskog vijeća daje riječ načelniku da obrazloži predloženu točku. Načelnik navodi da je Pravilnik o jednostavnoj nabavi koji je još uvijek na snazi donesen 2017.g. i jednostavno je trebalo donijeti novi sa većim iznosom s kojim može raspolagat načelnik putem narudžbenice.

Pročelnica Laura Vučković Baničević navodi da se mijenja u odnosu na stari pravilnik iznos do kojeg se može izdat narudžbenica tj. 10.000,00 €. U starom pravilniku ta granica je bila 20.000,00 kuna. A činjenica je da je sve poskupjelo i za svaku nabavu nečega u iznosu preko 20.000,00 kuna moramo raspisivat jednostavnu nabavu, a to je procedura od minimalno mjesec dana. Tako da se odlučilo podići prag i gledajući praksu drugih gradova i općina. Za sve iznose preko 10.000,00 € raspisujemo postupak jednostavne nabave. Predsjednica Općinskog vijeća otvara raspravu

Pošto nije bilo diskutanata zatvara raspravu i 2.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 2.točka Dnevnog reda USVOJENA JEDNOGLASNO.

**AD.3.**

**Prijedlog Odluke o izmjenama i dopunama Odluke o redu na pomorskom dobru**

Materijali su dostavljeni vijećnicima.

Načelnik daje riječ Pročelnici Jedinstvenog upravnog odjela da obrazloži predloženu točku. Prošli saziv vijeća donio je Odluku o pomorskom dobru u 2023.g.S obzirom da se svaka odluka koja se donese dostavi nadležnom ministarstvu, iz Ministarstva mora, prometa i infrastrukture su javili da treba napraviti korekciju jednog članka. Nakon kratkog obrazloženja, Predsjednica Općinskog vijeća otvara raspravu. Pošto nije bilo diskutanata zatvara raspravu i 3.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 3.točka Dnevnog reda USVOJENA JEDNOGLASNO.

Sjednica završila: 10:30 sati

Zapisničarka: Predsjednica Općinskog vijeća:

Ivana Tomašić Josipa Tomašić