NACRT

Na temelju članka 78. Zakona o komunalnom gospodarstvu (Narodne novine broj 68/18, 110/18,32/20,145/24) i članka 31. Statuta Općine Smokvica (Službeni glasnik Općine Smokvica broj 03/09, 22/13, 06/18 i 05/21) Općinsko vijeće Općine Smokvica na svojoj 3. sjednici održanoj dana 26. 11. 2025. godine donijelo je

**ODLUKU o izmjenama i dopunama**

**Odluke o komunalnom doprinosu**

Članak 1.

Općinsko vijeće Općine Smokvica na svojoj 11. sjednici održanoj dana 29.11.2018. godine donijelo je Odluku o komunalnom doprinosu (Službeni glasnik Općine Smokvica broj 13/18), te na svojoj 17. sjednici održanoj dana 02.12.2019. godine donijelo je Odluku o Izmjenama i dopunama Odluke o komunalnom doprinosu (Službeni glasnik Općine Smokvica broj 05/19).

Članak 2.

U Odluci o komunalnom doprinosu (Službeni glasnik Općine Smokvica broj 13/18 i 05/19) članak 6. mijenja se i glasi:

„1) Jedinična vrijednost komunalnog doprinosa određuje se po m3 (prostornom metru) građevine koja se gradi na građevinskoj čestici, te za pojedine zone iznosi kako slijedi:

|  |  |  |
| --- | --- | --- |
|  | €/m3 | €/1PGM (parkirno-garažno mjesto) |
| I.zona | 5,00 | 3.000,00 |
| II. zona | 4,00 | 2.000,00 |
| III. zona | 3,50 | 1.000,00 |
| IV. zona | 3,00 | 500,00 |

2) Pod parkirno – garažnim mjestima (PGM) podrazumijevaju se parkirališno – garažna mjesta koja obveznik nije osigurao na građevnoj čestici.

3) U iznimnom slučaju obveznik plaćanja koji nije osigurao parkirališno – garažna mjesta na građevnoj čestici dužan je osim komunalnog doprinosa za gradnju građevine platiti i poseban komunalni doprinos radi gradnje planiranih javnih parkirališta i garaža.

4) Ukoliko se radi o rekonstrukciji građevine komunalni doprinos plaća se samo na povećani obujam građevine, odnosno povećanu građevinsku bruto površinu. Normativi parkirališnih mjesta određeni su važećim Prostornim planom uređenja Općine Smokvica.

5) Ukoliko se radi o promjeni namjene na način da se stambenom prostoru namjena mijenja u poslovni prostor komunalni doprinos plaća se najmanje za jedno parkirališno mjesto, ukoliko obveznik nije osigurao parkirališno mjesto na građevnoj čestici.“

Članak 3.

U članku 10. iza stavka 3. dodaje se novi stavak 4. koji glasi:

„4) Plaćanje komunalnog doprinosa radi gradnje planiranih javnih parkirališta i garaža, koji se plaća u slučaju da obveznik plaćanja nije osigurao parkirališno – garažna mjesta na građevnoj čestici, regulirat će se ugovorom između Općine Smokvica i obveznika plaćanja.

Članak 4.

Ova Odluka stupa na snagu osmog dana od dana objave, a objavit će se u Službenom glasniku Općine Smokvica.

KLASA:

URBROJ:

Smokvica

PREDSJEDNICA OPĆINSKOG VIJEĆA OPĆINE SMOKVICA

Josipa Tomašić