PRIJEDLOG

Na temelju članka 98. Zakona o komunalnom gospodarstvu (NN broj 68/18, 110/18, 32/20 i 145/24) i članka 31. Statuta Općine Smokvica („Službeni glasnik Općine Smokvica broj 03/09, 22/13, 06/18 i 05/21) Općinsko vijeće Općine Smokvica na svojoj 3. sjednici održanoj dana 26. studenog 2025. godine donijelo je

**ODLUKU O ODREĐIVANJU VRIJEDNOSTI**

**BODA ZA IZRAČUN KOMUNALNE NAKNADE**

Članak 1.

Vrijednost boda za naplatu komunalne naknade utvrđuje se u iznosu od 0,50 eura po m2 na području Općine Smokvica na godišnjoj razini.

Članak 2.

Danom stupanja na snagu ove odluke prestaje važiti Odluka o određivanju vrijednosti boda komunalne naknade (Službeni glasnik Općine Smokvica 13/18) od 29. studenog 2018. godine.

Članak 3.

Ova Odluka stupa na snagu osmog dana od dana objave u Službenom glasniku Općine Smokvica, a primjenjuje se od 01. 01. 2026. godine.

KLASA:

URBROJ:

Smokvica,26.studenog 2025. godine

PREDSJEDNICA OPĆINSKOG VIJEĆA

Josipa Tomašić

Obrazloženje

Odluka o određivanju vrijednosti boda komunalne naknade u Općini Smokvica zadnji put je mijenjana u studenom 2018. godine. Ovom Odlukom predlaže se povećanje vrijednosti boda za izračun komunalne naknade na 0,50 EUR/m2 godišnje.

S obzirom na to da su se u posljednje vrijeme povećale cijene robe i usluga potrebna su dodatna sredstva za održavanje komunalne infrastrukture, kao što su nerazvrstane ceste, javne prometne površine, javne zelene površine, građevine i uređaji javne namjene, javna rasvjeta, te groblja.

Slijedom navedenog potrebno je osigurati dodatna sredstva povećanjem boda za izračun komunalne naknade.